ROMÂNIA

JUDEȚUL MUREȘ

MUNICIPIUL TÎRGU-MUREŞ

DIRECŢIA Activităţi Social-Culturale, Patrimoniale şi Comerciale

SERVICIUL Relații Interne și Internaționale

Nr. 21783 din 27.03.2023

Aprobat

Primar

Soós Zoltán

**REFERAT DE URGENTARE**

privind **aprobarea în regim de urgență** unui acord de parteneriat între Municipiul Târgu Mureș, Ministerul Mediului, Apelor și Pădurilor și Asociația de dans Bekecs din Miercurea Nirajului în vederea realizării evenimentului ”Frumoasa Lume Nouă” din cadrul ”Programului de educație și conștientizare a publicului privind protecția mediului” program demarat de Ministerul Mediului, Apelor și Pădurilor

Ministerul Mediului, Apelor și Pădurilor a demarat la începutul anului 2023 programul de educație și conștientizare a publicului privind protecția mediului, program de finanțare destinat organizațiilor culturale non profit. Asociația de dans Bekecs din Miercurea Nirajului dorește să aplice pentru obținerea unei finanțări din partea Ministerului Mediului, Apelor și Pădurilor prin cadrul programului mai sus menționat, drept urmare solicită un parteneriat între Municipiul Târgu Mureș și Asociația de dans Bekecs pentru organizarea unor spectacole de teatru coregrafic, nou, interactiv cu titlul ”Frumoasa Lume Nouă”, care va cuprinde scenete scurte având ca temă mai multe probleme legate de mediu. Evenimentul se adresează în special elevilor claselor 0 – XII-a, iar perioada de desfășurare a spectacolelor este Octombrie 2023-Martie 2025.

Pentru ca solicitanții să poată obține finanțarea din partea Ministerului Mediului, Apelor și Pădurilor, se impune aprobarea acordului de parteneriat între Municipiul Târgu Mureș și Asociația de dans Bekecs din Miercurea Nirajului, parteneriat ce trebuie aprobat, conform cererii solicitantului, până la data de 7 Aprilie 2023.

Având în vedere că data la care am primit cererea Asociației de dans Bekecs din Miercurea Nirajului este data de 27 Martie 2023, vă rugăm să dezbateți în regim de urgență aprobarea acordului de parteneriat între Municipiul Târgu Mureș și Asociația de dans Bekecs.

Director ex. adj. Șef serviciu

Blaga Zătreanu Cosmin Aurel Trif